Ehdotus: neuvoston asetus (EY) hedelmä ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta /* KOM/99/0376 lopull. - CNS 99/0161 */



Virallinen lehti nro C 307 E , 26/10/1999 s. 0031 - 0031



Ehdotus: NEUVOSTON ASETUS (EY) hedelmä ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta (komission esittämä) PERUSTELUT Tällä asetusehdotuksella pannaan täytäntöön maatalousneuvoston 14 päivänä kesäkuuta 1999 tekemät päätelmät. Asetuksen (EY) N:o 2201/96 6 artiklassa säädetään, että jäsenvaltiot jakavat vuosittain keskenään tuoreiden tomaattien kiintiön kunkin tuoteryhmän osalta (tomaattitiivisteet, säilötyt kuoritut kokonaiset tomaatit ja muut tuotteet) sitä markkinointivuotta, jolle jako tehdään, edeltävien kolmen markkinointivuoden aikana vähimmäishinnoilla tuotettujen keskimääräisten määrien perusteella. Muutos ei saa yhdessäkään markkinointivuoden jaossa olla enempää kuin 10 prosenttia kullekin jäsenvaltiolle edellisenä markkinointivuonna myönnettyihin määriin verrattuna. Vaikka tätä järjestelmää on pääsääntöisesti noudatettava, neuvosto on määrännyt seuraavat kaksi poikkeusta: - markkinointivuosien 1997/1998 ja 1998/1999 vakaus, sillä kutakin tuotetta koskeva kiintiö on vahvistettu kaikkien jäsenvaltioiden osalta asetuksessa (EY) N:o 2201/96 itsessään, - markkinointivuoden 1999/2000 osalta jako suoritetaan markkinointivuosina 1997/1998 ja 1998/1999 vähimmäishinnoilla tuotettujen keskimääräisten määrien perusteella. Portugalin ilmasto-olot olivat markkinointivuonna 1997/1998 poikkeuksellisen epäsuotuisat, mikä sai aikaan tuotannon merkittävän alenemisen. Tämän seurauksena Portugalille markkinointivuodeksi 1999/2000 myönnetty tomaattitiivisteiden kiintiö oli 83 468 tonnia pienempi kuin alunperin asetuksessa (EY) N:o 2201/96 vahvistettu 884 592 tonnin kiintiö. Sama ongelma tuli esiin markkinointivuotta koskevien 2000/2001 kiintiöiden laskennassa, joka toteutetaan markkinointivuosina 1997/1998, 1998/1999 ja 1999/2000 vähimmäishinnoilla tuotettujen keskimääräisten määrien perusteella. Ongelman ratkaisemiseksi on harkittu Portugalin tomaattitiivistekiintiön lisäämistä. Markkinointivuoden 1999/2000 osalta kyseisen lisäyksen olisi oltava 83 468 tonnia. Markkinointivuoden 2000/2001 osalta lisäyksen olisi vastattava asetuksessa (EY) N:o 2201/96 säädettyä järjestelmää soveltamalla Portugalille lasketun kiintiön ja samasta järjestelmästä seuraavan kiintiön välistä erotusta kuitenkin siten, että Portugalissa markkinointivuonna 1997/1998 käytetty määrä olisi korvattava 884 592 tonnilla. Markkinointivuosien 1999/2000 ja 2000/2001 osalta tomaattitiivisteiden kokonaiskiintiötä ja tiivisteisiin tarkoitettua määrää täydennetään Portugalille myönnetyllä lisämäärällä. Ehdotus: NEUVOSTON ASETUS (EY) hedelmä ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon sekä katsoo, että (1) 28 päivänä lokakuuta 1996 annetun neuvoston asetuksen (EY) N:o 2201/96 [1], sellaisena kuin se on viimeksi muutettuna asetuksella (EY) N:o 2199/97 [2], 6 artiklassa säädetään tomaattijalosteiden tuotantotuen myöntämiseksi vahvistetun kiintiön vuotuisesta jakamisesta jäsenvaltioiden kesken; markkinointivuonna 1999/2000 tämä jako perustuu markkinointivuosien 1997/1998 ja 1998/1999 aikana vähimmäishinnoilla tuotettujen määrien keskiarvoon; markkinointivuodesta 2000/2001 alkaen se perustuu sitä markkinointivuotta, jolle jakaminen tehdään, edeltävien kolmen markkinointivuoden aikana tuotettujen määrien keskiarvoon, [1] EYVL L 297, 21.11.1996, s. 29. [2] EYVL L 303, 6.11.1997, s. 1. (2) Portugalin ilmasto-olot olivat markkinointivuonna 1997/1998 poikkeuksellisen epäsuotuisat, mikä sai aikaan tuotannon epätavanomaisen ja merkittävän alenemisen; Portugalin poikkeuksellisen alhaisen tuotannon vuoksi kiintiöiden jaossa ei otettu huomioon kyseisen jäsenvaltion tuotantokapasiteettia tavanomaisissa ilmasto-oloissa, (3) Portugalille olisi myönnettävä poikkeuksellisesti ja ainoastaan kahdeksi markkinointivuodeksi, joihin jalostukseen tarkoitettujen tomaattien tuotannon poikkeuksellinen vähentyminen vaikuttaa, eli markkinointivuosiksi 1999/2000 ja 2000/2001, tuoreiden tomaattien tomaattitiivisteeksi jalostamista varten lisämäärä, jolla korvataan markkinointivuoden 1997/1998 epätavallisista ilmasto-oloista johtunut kiintiöiden menetys vahingoittamatta kuitenkaan muiden jäsenvaltioiden tuottajia; markkinointivuoden 1999/2000 osalta tämä lisämäärä on vahvistettava 83 468 tonniksi ja markkinointivuoden 2000/2001 osalta se on laskettava siten, että markkinointivuonna 1997/1998 tosiasiallisesti jalostettu määrä korvataan Portugalille alunperin myönnetyllä 884 592 tonnin määrällä, ja (4) tämä asetus koskee markkinointivuotta 1999/2000; kyseinen markkinointivuosi alkoi 15 päivänä heinäkuuta 1999; tätä asetusta on sovellettava kyseisestä päivästä, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2201/96 6 artiklaan 3 a kohta seuraavasti: "3 a. Poiketen siitä, mitä 3 kohdassa säädetään, Portugalille myönnetään tomaattitiivisteiden tuotantoon tarkoitettujen tuoreiden tomaattien lisämäärä markkinointivuosiksi 1999/2000 ja 2000/2001. Tämä määrä on - 83 468 tonnia markkinointivuonna 1999/2000, ja - markkinointivuonna 2000/2001 3 kohdan mukaisesti lasketun määrän ja sen määrän erotus, joka lasketaan korvaamalla Portugalissa tomaattitiivisteiden valmistukseen markkinointivuonna 1997/1998 käytettyjen tuoreiden tomaattien määrä 884 592 tonnilla. Edellä 1 kohdassa mainittua tuoreiden tomaattien määrää ja 2 kohdan toisen alakohdan ensimmäisessä luetelmakohdassa mainittua tomaattitiivisteiden valmistukseen tarkoitettujen tuoreiden tomaattien määrää täydennetään näiden kahden markkinointivuoden osalta Portugalille myönnetyllä lisämäärällä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 15 päivästä kesäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>